“Flower Of Evil” Kekal Kuasai Tangga Teratas Drama Rabu-Khamis
Drama tvN, Flower of Evil kekal nombor 1 drama Rabu-Khamis.  Flower of Evil meneruskan penguasaan drama yang paling banyak di tonton pada Khamis malam. Episod terbaru mencatatkan purata rating sebanyak 3.7 peratus dan kemuncak 4.0 peratus, menyaksikan sedikit peningkatan berbanding episod sebelumnya.  Flowers of Evil berkisarkan tentang Cha Ji-Won (Moon Chae-Won) yang merupakan seorang detektif dan dia sudah mendirikan rumahtangga selama 14 tahun bersama Baek Hee-Sung (Lee Jun-Ki) sehingga mereka mempunyai seorang anak perempuan. Baek Hee-Sung nampak seperti ayah dan suami yang bertanggungjawab, tetapi dia mempunyai masa silam yang kejam di mana dia dulunya merupakan seorang pembunuh bersiri. Baek Hee-Sung menyembunyikan masa silamnya dan hidup menggunakan identiti penyamaran, dia berjaya memperdayakan isterinya. Cha Ji-Won mengetahui tipu dayanya dan memburu “masa silam” suaminya. Sementara itu, drama MBC When 1 Was the Most Beautiful mencatatkan purata rating sebanyak 1.9 peratus dan 2.5 peratus untuk dibahagiannya. Manakala drama JTBC, Was It Love? mencatatkan purata rating 1.973 peratus.  When 1 Was the Most Beautiful 